《夏晚初霁南省寓直用馀字（时兼尚书郎节度判官）》
清代·厍狄履温

薄宦因时泰，凉宵寓直初。沉沉仙阁闭，的的暗更徐。

霁色连空上，炎氛入夜除。星回南斗落，月度北窗虚。

待漏残灯照，含芳袭气馀。寐来冠不解，奏罢草仍书。

幕府惭良策，明曹愧散樗。命轻徒有报，义重更难疏。

燕厦欣成托，鹓行滥所如。晨趋当及早，复此戒朝车。

作者简介：厍狄履温，官尚书员外郎，兼充节度判官。开元九年，宇文融括田时，奏置劝农判官。以履温等二十九人并摄御史，分行天下。诗一首。